દર્શન એના ધંધાર્થે બહારગામ ગયો હતો. બહારનું ખાવાપીવાના કારણે એને પેટની ગરબડ થઈ ગઈ. અજાણ્યા શહેરમાં એ એક જનરલ પ્રેક્ટિશનરની પાસે પહોંચી ગયો. ડૉક્ટરે તપાસીને ઇન્જેક્શન આપ્યું, પાંચ દિવસની ગોળીઓ આપી. અચાનક દર્શનનું ધ્યાન ડૉક્ટરના ટેબલ ઉપર પડેલા સમાચારપત્ર ઉપર પડ્યું. બુધવારનો દિવસ હતો, ‘દિવ્ય ભાસ્કર’ની કળશ પૂર્તિનું પાનું વાળેલી હાલતમાં પડેલું હતું. સમજી શકાતું હતું કે ડૉક્ટર થોડી વાર પહેલાં શું વાંચી રહ્યા હતા!